EL
C 208/66
Επίσημη Εφημερίδα της Ευρωπαϊκής Ένωσης
15.6.2023
Γεύση: γλυκιά, φρουτώδης και ελαφρώς στυφή· Υγρασία: ≤ 12 %· Γλυκυριζικό οξύ: ≤ 5 % επί ξηράς ουσίας.
Εκχύλισμα ρίζας: Χρώμα: από καστανό ψημένου πηλού έως μαύρο· Γεύση: γλυκόπικρη, αρωματική, έντονη και με διάρκεια· Υγρασία: μεταξύ 9 % και 15 %· Γλυκυριζικό οξύ: ≤ 6 % επί ξηράς ουσίας. 3.3.
Ζωοτροφές (μόνο για προϊόντα ζωικής προέλευσης) και πρώτες ύλες (μόνο για μεταποιημένα προϊόντα) — 3.4.
Ειδικά στάδια της παραγωγής τα οποία πρέπει να εκτελούνται εντός της οριοθετημένης γεωγραφικής περιοχής Όλα τα στάδια της παραγωγής, από την καλλιέργεια έως τη συγκομιδή, καθώς και οι εργασίες ξήρανσης και μεταποίησης, πρέπει να εκτελούνται εντός της οριοθετημένης γεωγραφικής περιοχής. 3.5.
Ειδικοί κανόνες για τον τεμαχισμό, το τρίψιμο, τη συσκευασία κ.λπ. του προϊόντος στο οποίο αναφέρεται η καταχωρισμένη ονομασία Το προϊόν ΠΟΠ «Liquirizia di Calabria» διατίθεται στο εμπόριο σε συσκευασίες από χαρτόνι, γυαλί, μέταλλο, κεραμικό, πολυπροπυλένιο, πολυαιθυλένιο υψηλής πυκνότητας και κάθε άλλο υλικό που είναι αποδεκτό βάσει της ισχύουσας νομοθεσίας περί συσκευασίας τροφίμων.
Οι συσκευασίες μπορούν να έχουν βάρος προϊόντος 5 g έως 25 kg.
Κάθε συσκευασία πρέπει οπωσδήποτε να είναι σφραγισμένη με τρόπο ώστε, κατά το άνοιγμά της, να θραύεται η σφραγίδα. 3.6.
Ειδικοί κανόνες για την επισήμανση του προϊόντος στο οποίο αναφέρεται η καταχωρισμένη ονομασία Στην ετικέτα πρέπει να αναγράφεται ο λογότυπος της ονομασίας και ο αύξων αριθμός που χορηγείται από τον οργανισμό ελέγχου.
Ο λογότυπος της ονομασίας «Liquirizia di Calabria» ΠΟΠ παριστάνει έναν σχηματοποιημένο ρόμβο με ισομήκεις πλευρές και γωνίες 90°.
Η ελάχιστη διάσταση εκτύπωσης του πλήρους λογότυπου είναι 0,5 cm, τόσο σε μήκος όσο και σε πλάτος.
Ο λογότυπος της ονομασίας μπορεί να εκτυπώνεται σε οποιοδήποτε χρώμα.
4.
Συνοπτική οριοθέτηση της γεωγραφικής περιοχής Η περιοχή παραγωγής του προϊόντος «Liquirizia di Calabria» περιλαμβάνει το σύνολο του εδάφους των δήμων που απαριθμούνται στις προδιαγραφές παραγωγής.
Στα εδάφη αυτά και σε υψόμετρο έως 650 μέτρων απαντάται, αυτοφυές ή καλλιεργημένο, το φυτό Glycyrrhiza Glabra ποικιλία typica, που στην Καλαβρία ονομάζεται «Cordara».
Η εν λόγω περιοχή οριοθετείται βορείως από τον ορεινό όγκο του Pollino που εκτείνεται, με ήπια μείωση του υψομέτρου, προς τα βορειοανατολικά έως την περιοχή του δήμου Rocca Imperiale, δημιουργώντας φυσικό όριο με την περιφέρεια Basilicata.
Η περιοχή περιλαμβάνει τα εδάφη της κοιλάδας του ποταμού Crati που πρόσκεινται στη δεξιά και την αριστερή όχθη του ποταμού, ο οποίος ρέει από Νότο προς Βορρά και εκβάλλει βορειοανατολικά στο Ιόνιο Πέλαγος, διασχίζοντας την πεδιάδα της Σύβαρης.
Προς την πλευρά του Τυρρηνικού Πελάγους, περιλαμβάνει τις εκτάσεις οι οποίες καλύπτουν, με διεύθυνση από Βορρά προς Νότο, το τμήμα μεταξύ των δήμων Falconara Albanese και Nicotera.
Προς την πλευρά του Ιονίου Πελάγους, περιλαμβάνονται οι περιοχές οι οποίες, ξεκινώντας από τον Βορρά, συναντούν την πεδιάδα της Σύβαρης, τη μεγάλη πεδιάδα της περιοχής του Κρότωνα, για να καταλήξουν στο άκρο της Καλαβρίας.